Institut Voltrera 

Nom Alumne: 

Grup: 

Educació per la Pau. 

Competència interpersonal. 

Activitat 2. Rosa Parks 

Objectiu 

Continuació del projecte “Educació per la Pau”. Amb la següent activitat es vol conèixer millor 
el concepte de violència i el de noviolència. Tot valorant la necessitat d’evitar la violència, 
però confrontant el conflicte a través de la noviolència. Per aconseguir arribar a aquests dos 
conceptes s’explicarà la història de Rosa Parks(s’ha de llegir prèviament el text abans de 
contestar a les preguntes) i desprès es contestaran les preguntes que apareixen a l’apartat 
desenvolupament. 

Desenvolupament 

Recorda primer llegir el text de la història de Rosa Parks. 

Contesta a les preguntes: 

Sabies qui era Rosa Parks? 

Coneixies la seva història? 

Què haguessis fet tu en la seva situació? 

Què penses de la reacció que van tenir els seus companys del Moviment pels Drets Civils 
Americans? 

Què vol dir violència? 

Què vol dir noviolència? 

Quantes lluites noviolentes coneixes? 

Quantes lluites violentes coneixes en l’actualitat? 

Avaluació 

S'avaluarà a partir de la resposta a les preguntes que es retornaran en la data 
d'entrega màxima del 4 de Maig del 2020 




Text adjunt 

La història de Rosa Parks 



Aquesta és la història de Rosa Parks., una dona nord-americana, nascuda el 1913 
a Tuske-gee, Alabama. Va créixer amb la seva família en una granja. De gran 
treballava com a teixidora cosint llençols. 

Ella i el seu marit militaven en el Moviment pels Drets Civils Americans.En aquells 
temps a EEUU els drets de les persones negres eren diferents al de les persones 
blanques. Hi havia segregació racial, reconeguda oficialment per algunes lleis: es 
separava els espais i serveis per blancs dels adreçats als negres (des dels seients 
als autobusos, fins a escoles, restaurants, i altres locals públics). 

Rosa Parks es va convertir en un important personatge històric quan l'l de 
desembre de 1955, a la localitat de Montgomery, Alabama, va refusar d'obeir 
l'ordre del conductor de l'autobús, que l'obligava a asseure's a la part del darrera 
del vehicle per tal de deixar lloc als blancs que havien entrat a l'autobus. 

Parks no va cedir a la demanda del conductor, pel que va ser arrestada, jutjada i 
empresonada per la seva conducta. 

La nit següent a la detenció, 50 dels líders de la comunitat afroamericana, 
encapçalats per l'aleshores poc conegut Dr. Martin Luther King, es varen reunir 




per discutir quines accions emprendre com a reacció a l'arrest de Rosa Parks.En 
aquell moment Luther King va dir: "No tenim una altra opció que la protesta. Han 
estat molts anys de notable paciència, fins al punt que en ocasions, hem donat als 
nostres germans blancs la impressió que ens agradava la manera com ens 
tractaven. Per això aquesta nit estem aquí, per lliurar-nos d'aquesta paciència que 
ens ha fet pacients, amb alguna cosa tan important com la llibertat i la 
justícia".Així va començar el boicot del servei de transports públics de 
Montgomery. 

Tota la comunitat negra va boicotejar els autobusos públics durant més d'un any. 
Dotzenes d'autobusos públics varen romandre aturats durant mesos fins que la 
llei que obligava a la segregació racial als autobusos públics va ser eliminada per 
considerar-se inconstitucional. 

Al final doncs, es va aconseguir canviar la vida als autobusos ja que des 
d'aleshores la gent, fos de la raça que fos, es podia asseure on volgués.Aquesta 
va ser la primera gran victòria de l'acció noviolenta en la lluita pels drets civils a 
EEUU. Aquesta lluita va continuar amb altres protestes noviolentes contra la 
segregació racial fins aconseguir la igualtat de drets entre persones blanques i 
negres. 

Una cosa similar va passar a Barcelona, quan el 1951, els ciutadans va decidir no 
utilitzar-los per a protestar contra la pujada del preu del tiquet, després de 
diversos dies de boicot els preus dels tiquets van baixar de nou.Al llarg de la 
història de la humanitat hi ha hagut moltes lluites noviolentes exitoses que des 
del respecte a totes les persones amb qui s'enfrontaven han permès grans passos 
a la humanitat. 



